b'\n_START_ARTICLE_\nAktivoiva opetus\n_START_PARAGRAPH_\nAktivoiva opetus on oppijakeskeinen pedagoginen malli, jossa oppiminen ymm\xc3\xa4rret\xc3\xa4\xc3\xa4n tiedon aktiiviseksi tuottamiseksi ja jossa oppijalla on keskeinen rooli tiedon tuottamisessa ja muokkauksessa. Malli perustuu konstruktivistiseen oppimisk\xc3\xa4sitykseen, jossa uusi tieto rakentuu vanhan tiedon p\xc3\xa4\xc3\xa4lle. Aktivoivassa opetuksessa opettajan ja oppijan roolit muuttuvat ja opettaja on v\xc3\xa4hemm\xc3\xa4n keskeisess\xc3\xa4 asemassa. Malliin tottumattomat oppilaat voivat tulkita tilanteen v\xc3\xa4\xc3\xa4rin ja olettaa, ett\xc3\xa4 opettaja ei ole yht\xc3\xa4 asiantunteva, koska h\xc3\xa4n ei suoraan kerro, mit\xc3\xa4 pit\xc3\xa4\xc3\xa4 oppia. T\xc3\xa4st\xc3\xa4 syyst\xc3\xa4 menetelm\xc3\xa4n perustelu oppimistilanteen alussa on t\xc3\xa4rke\xc3\xa4\xc3\xa4.'